หุ้นปิดเช้าบวก 1.22 จุด
SET ช่วงเช้าปิดที่ระดับ 734.41 จุด เพิ่มขึ้น 1.22 จุด(+0.17%)มูลค่าการซื้อขาย 12,360.39 ล้านบาท
3 มี.ค. 2553

SET ช่วงเช้าปิดที่ระดับ 734.41 จุด เพิ่มขึ้น 1.22 จุด(+0.17%)มูลค่าการซื้อขาย 12,360.39 ล้านบาท
นักวิเคราะห์ฯเผยตลาดหุ้นไทยเช้านี้แกว่งแคบ คล้ายตลาดภูมิภาคที่ค่อนข้างนิ่ง แกว่งไซต์เวย์ทั้งบวก-ลบไม่มาก เหตุตลาดฯกำลังรอปัจจัยใหม่เข้ามาหนุน โดยขณะนี้ตลาดฯกำลังรอดูแรงซื้อต่างชาติจะเป็นแค่เข้ามารับข่าวชั่วคราวหรือเปล่า และช่วงเวลาที่เหลือตอนนี้ก็รอดูกลุ่มคนเสื้อแดงจะเคลื่อนไหวอย่างไร ส่วนต่างประเทศก็กำลังรอดูแผนช่วงเหลือกรีซ คาดออกมาได้กลางเดือนนี้ ช่วงนี้ตลาดฯจึงเป็นลักษณะแกว่งตัวเพื่อรอคอย ช่วงบ่ายตลาดฯคงแกว่งแคบ โดยมีกรอบแกว่ง 730-738 จุด
ตลาดหลักทรัพย์ปิดตลาดช่วงเช้าวันนี้ที่ระดับ 734.41 จุด เพิ่มขึ้น 1.22 จุด(+0.17%)มูลค่าการซื้อขาย 12,360.39 ล้านบาท
การซื้อขายหุ้นช่วงเช้าวันนี้ ดัชนีหุ้นไทยแกว่งตัวทั้งในแดนบวก-ลบ โดยแตะจุดสูงสุดของช่วงเช้าที่ 737.94 จุด และแตะจุดต่ำสุดของช่วงเช้าที่ระดับ 731.23 จุด
นายอภิสิทธิ์ ลิมศุภนาค ผู้ช่วยผู้อำนวยการฝ่ายวิเคราะห์หลักทรัพย์ บล.บีฟิท กล่าวว่า ตลาดหุ้นไทยเช้านี้แกว่งตัวในกรอบแคบ คล้ายตลาดหุ้นอื่นในภูมิภาคเอเชียที่เช้านี้ค่อนข้างจะนิ่ง แกว่งไซต์เวย์ทั้งบวก-ลบไม่มากนัก เนื่องจากเวลานี้ตลาดฯกำลังอยู่ในช่วงของการรอคอยปัจจัยใหม่เข้ามาหนุน 
โดยขณะนี้ตลาดฯกำลังรอดูแรงซื้อต่างชาติที่เข้ามาว่าจะเข้ามาแค่รับข่าวชั่วคราวหรือเปล่า และเวลาที่เหลือตอนนี้ก็รอดูว่ากลุ่มคนเสื้อแดงจะมีความเคลื่อนไหวอย่างไรบ้าง 
ส่วนตลาดต่างประเทศก็แกว่งแคบเพราะอยู่ในช่วงของการรอดูแผนการช่วยเหลือกรีซว่าจะเป็นอย่างไร ซึ่งกว่าที่แผนจะออกมาก็น่าจะประมาณช่วงกลางเดือนนี้(มี.ค.) ดังนั้นช่วงนี้ตลาดฯจึงน่าจะอยู่ในช่วงของการแกว่งตัวเพื่อรอคอย
แนวโน้มการลงทุนในช่วงบ่ายนี้ นายอภิสิทธิ์ กล่าวว่า ตลาดหุ้นไทยคงจะยังแกว่งตัวในกรอบแคบ โดยมีกรอบการแกว่งอยู่ที่ 730-738 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่           BANPU  มูลค่าการซื้อขาย 1,042.40 ล้านบาท ปิดที่ 584.00 บาท เพิ่มขึ้น 18.00 บาท          PTT    มูลค่าการซื้อขาย 1,001.74 ล้านบาท ปิดที่ 244.00 บาท เพิ่มขึ้น  3.00 บาท          ADVANC มูลค่าการซื้อขาย   760.96 ล้านบาท ปิดที่  82.50 บาท ลดลง   1.75 บาท          CPF    มูลค่าการซื้อขาย   526.28 ล้านบาท ปิดที่  12.40 บาท เพิ่มขึ้น  0.10 บาท          PTTEP  มูลค่าการซื้อขาย   468.54 ล้านบาท ปิดที่ 138.50 บาท เพิ่มขึ้น  0.50 บาท